CELEX: 22019D1236
Language: lt
Date: 1554940800000
Title: 2019 m. balandžio 11 d. EEE jungtinio komiteto sprendimas Nr. 106/2019, kuriuo iš dalies keičiamas EEE susitarimo XIII priedas (Transportas) [2019/1236]

18.7.2019   
               
               
                  LT
               
               
                  Europos Sąjungos oficialusis leidinys
               
               
                  L 192/62
               
            
         EEE JUNGTINIO KOMITETO SPRENDIMAS Nr. 106/2019
         2019 m. balandžio 11 d.
         kuriuo iš dalies keičiamas EEE susitarimo XIII priedas (Transportas) [2019/1236]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2019 m. kovo 25 d. Europos Parlamento ir Tarybos reglamentas (ES) 2019/502 dėl bendrųjų taisyklių, kuriomis užtikrinamas bazinis susisiekimas krovinių ir keleivių vežimo keliais sektoriuje, atsižvelgiant į Jungtinės Didžiosios Britanijos ir Šiaurės Airijos Karalystės išstojimą iš Sąjungos (1);
                  
               
                     (2)
                  
                  
                     šis sprendimas yra susijęs su ES vienašalių nenumatytiems atvejams skirtų priemonių, priimtų siekiant užtikrinti sklandų vidaus rinkos veikimą, jeigu Jungtinė Karalystė išstotų iš ES be susitarimo, įtraukimu į EEE susitarimą. EEE susitarimas nėra pritaikytas EEE valstybių ir Jungtinės Karalystės, kaip trečiosios šalies, santykiams reglamentuoti. Todėl minėtų priemonių įtraukimas patvirtinamas išimties tvarka ir su sąlyga, kad nenumatytiems atvejams skirtos priemonės bus taikomos tik labai trumpą laikotarpį po išstojimo. Šių priemonių įtraukimas negali būti laikomas precedentu ateityje ir kitais su ES priemonėmis, darančiomis poveikį trečiosioms šalims, susijusiais atvejais;
                  
               
                     (3)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priede po 64c punkto (Tarybos direktyva 96/67/EB) įterpiamas šis punktas:
            
               
                           „64d.
                        
                        
                           
                              32019 R 0502:2019 m. kovo 25 d. Europos Parlamento ir Tarybos reglamentas (ES) 2019/502 dėl bendrų taisyklių, kuriomis užtikrinamas bazinis oro susisiekimas Jungtinei Didžiosios Britanijos ir Šiaurės Airijos Karalystei išstojus iš Sąjungos (OL L 85I, 2019 3 27, p. 49).
                           Reglamento nuostatos šio Susitarimo tikslais pritaikomos taip:
                           
                                       a)
                                    
                                    
                                       dėl ELPA valstybių 4 straipsnio 3 dalis netaikoma;
                                    
                                 
                                       b)
                                    
                                    
                                       15 straipsnis papildomas šia dalimi:
                                       
                                          „4.   ELPA valstybės visateisiškai dalyvauja pagal 1 dalį įsteigtame komitete ir jame turi tas pačias teises ir įsipareigojimus kaip ir ES valstybės narės, išskyrus teisę balsuoti.““
                                       
                                    
                                 
                     
         
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2019/502 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. balandžio 11 d. arba kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1), iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. balandžio 11 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 85I, 2019 3 27, p. 49.
         
         
            (*1)  Konstitucinių reikalavimų nenurodyta.